钦定古今图书集成/理学汇编/学行典/第285卷 > 刘勰新论 > 《为李卫军以国子祭酒让东平王表》
## 钦定古今图书集成/理学汇编/学行典/第285卷 > 刘勰新论 > 《为李卫军以国子祭酒让东平王表》

齐邢邵

臣闻运舟归于积水，致远在于逸足。未有涓浍之流，
可成奔飞之用；驽蹇之乘，而有灭没之功。既列赵衰
先人之敏，请同虞丘“退身”之义。具官臣某，民望时宗，
声实攸在。斧藻川流，雕篆霞蔚。蕉蒲既茂，枝叶实繁。
故以学穷齐、鲁，声高梁魏。诏美司朝，佥谐允在。伏愿
回恩徙授，以答具瞻。